armvectores/hy_wikipedia_2023 huggingface dataset:
Մոլոդյոժնոե (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՄոլոդյոժնոեՄոլոդյոժնոե (ուկրաիներեն՝ Молодіжне), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Մոլոդյոժնոե գյուղում բնակվում էր 232 մարդ։ Բնակավայրը զբաղեցնում է 0,737 կմ² տարածք։ Բնակչության խտությունը կազմում էր 314,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստանին

Ստանին (լատ.՝ stannum՝ անագ), անագային հրաքար, միներալ սուլֆիդների դասից։ Քիմիական կազմը՝ Cu2FeSnS4։ Պարունակում է 29, 58% Си, 12, 99% Fe, 27, 5% Տո և 29, 8% Տ, ինչպես նաև խառնուրդներ (Zn, Sb, Cd, Pb և Ag)։ Բյուրեղագիտական համակարգը խորանարդային է (բարձր ջերմաստիճանային ստանին) և տետրագոնային (ցածր ջերմաստիճանային ստանին)։ Հանդիպում են հատիկավոր զանգվածների և երիզների ձևով։ Գույնը՝ պողպատի մոխրագույն։ Կարծրությունը՝ 3-4, 5, խտությունը՝ 4300-4500 կգ/մ3։ Փխրուն է, լավ էլեկտրահաղորդիչ։ Առաջանում է հիդրոթերմալ հանքավայրերում, հազվադեպ՝ պեգմատիտներում և գրեյզեններում, վոլֆրամի, խալկոպիրիտի, կասիտերիտի, սֆալերիտի, խունացած հանքանյութերի և այլ միներալների հետ համատեղ։ Անագի հանքանյութ է։


== Ծանոթագրություններ ==
(652) Յուբիլատրիքս

(652) Յուբիլատրիքս (անգլ.՝ Jubilatrix), աստերոիդ աստերոիդների հիմնական գոտում։ Հայտնաբերվել է 1907 թվականի նոյեմբերի 4-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,555411 ա. մ., առավելագույնը մոտենում է 2,2347 ա. մ. հեռավորության վրա և հեռանում 2,8761 ա. մ.։ Արեգակի շուրջ մեկ ամբողջական պտույտ է կատարում 1492,07 երկրային օրվա ընթացքում, իր ուղեծրով շարժվելով միջինում 0,241275 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(652) Յուբիլատրիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այալոն (գետ)

Այալոն գետ (եբրայերեն՝ נחל איילון‎, Nahal Ayalon, Nahr el-Barideh կամ արաբ.՝ Wadi Musrara), չցամաքող գետ Իսրայելում և Պաղեստինում, որը սկիզբ է առնում Հուդայի լեռներից և թափվում Թել Ավիվի շրջանում գտնվող Յարկոն գետը։
Այալոն գետի ընդհանուր երկարությունը մոտ 50 կմ է, և նրա ջրահավաք ավազանի մակարեսը կազմում է 815 քառակուսի կիլոմետր տարածք։ Այն սկսվում է Գիվաթ Զեէվի և Գիվոն ՀաՀադաշա իսրայելական բնակավայրերի մոտ՝ Երուսաղեմի հյուսիս-արևմուտքում գտնվող Հուդայի լեռներից, հոսում է ներքև Շեփելայի շրջանի Այալոն հովտով, հասնում Առափնյա հարթավայր և անցնում Բեն Գուրիոնի օդանավակայանի մոտով, շեղվում է իր սկզբնական հունից արհեստական բետոնի միջոցով հյուսիս-հարավ Այալոնի մայրուղով, որը արևելքում սահմանակից է կենտրոնական Թել Ավիվին, և թափվում է Թել Ավիվի Բավլի թաղամասում գտնվող Յարկոն գետը։
Թել Ավիվից արևելք Այալոնն անցնում է նոր Արիել Շարոնի պարկի միջով, մի մեծ նախագիծ, որը տեղակայված է նախկին Հիրիայի թափոնների աղբավայրում, և 2004 թվականից ի վեր՝ աշխարհում շրջակա միջավայրի վերականգնման խոշորագույն նախագծերից մեկն է, որը մշակվել է գերմանական լանդշաֆտային ճարտարապետ Պետեր Լացի կողմից և նախատեսվում է ավարտին հասցնել մինչև 2020 թվականը։


== Ծանոթագրություններ ==
Մեչնիկովո (գյուղ, Դվուրեչենսկի շրջան)

Մեչնիկովո (ուկրաիներեն՝ Мечнікове), գյուղ Ուկրաինայի Խարկովի մարզի Դվուրեչենսկի շրջանում։ Բնակավայրը նախկինում նաև անվանվել է Պանասովկա։ Հիմնադրվել է 1938 թվականին։
2001 թվականի տվյալներով Մեչնիկովո գյուղում բնակվում էր 142 մարդ։ Բնակավայրը զբաղեցնում է 0,312 կմ² տարածք։ Բնակչության խտությունը կազմում էր 455,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրետենո

Դրետենո (ռուս.՝ Дретено), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2012 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5040) Ռաբինովից

(5040) Ռաբինովից (անգլ.՝ Rabinowitz), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 15-ին Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,417183 ա. մ., առավելագույնը մոտենում է 1,8676 ա. մ. հեռավորության վրա և հեռանում 2,9668 ա. մ.։ Արեգակի շուրջ մեկ ամբողջական պտույտ է կատարում 1372,66 երկրային օրվա ընթացքում, իր ուղեծրով շարժվելով միջինում 0,262265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,34° անկյուն։


== Անվանում ==
Աստերոիդն իր անվանումն ստացել է ի պատիվ ամերիկացիի աստղագետ և տրանսնեպտունային մարմիններ հայտնաբերող Դևիդ Լինքոլն Ռաբինովիցի (անգլ.՝ David Lincoln Rabinowitz) Եյլի համալսարանից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5040) Ռաբինովից աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երսակ

Երսակ (ֆր.՝ Hiersac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1082 մարդ, բնակչության խտությունը` 147.01 մարդ/կմ²։ Բնակավայրը զբաղեցնում է 7.36 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 705 աշխատունակ (15-64 տարեկան) բնակիչ, որոնցից ակտիվ էին 529-ը, իսկ ոչ ակտիվները` 176։ Ակտիվության ցուցանիշը կազմում է 75,0 %։ 529 աշխատունակ մարդկանցից աշխատել է 489 անձ (251 տղամարդ և 238 կին)։ Գործազուրկ են եղել 40 անձ (17 տղամարդ և 23 կին)։ 176 անաշխատունակներից 51-ը եղել են աշակերտներ կամ ուսանողներ, 75-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կանայք շալերով (նկար)

Շալերով կանայք (Շալերով կանայք), Էդգար Շահինի նկարներից։ Պատկերված են փողոցում կանգնած զրուցող կանայք։ Գտնվում է Հայաստանի ազգային պատկերասրահում։


== Նկարագրություն ==
Մի խումբ կանայք` հասարակ դասի պատկանող, փողոցում կանգնած զրուցում են։ Կյանքի այս անցողիկ դրվագը պատկերված է վերին աստիճանի բնական իրադրության պայմաններում։ Ունկնդիրների կենտրոնացած դեմքերը ճանաչելիության աստիճան կոնկրետ են, կեցվածքները` բազմազան, արտահայտությունները` յուրօրինակ։ Պատկերն ունի անզուգական կոմպոզիցիա, որը մշակված է բծախնդրորեն և մանրամասնորեն, որոնց շնորհիվ դրսևորվել է կանանցից յուրաքանչյուրի անհատական նկարագիրը։
Պատկերը մշակված է տաղանդավոր նկարչին պատշաճ ճաշակով ու վարպետությամբ։ Սա նկարչի կիրառած չոր ասեղի տեխնիկայի միջոցներից մեկն է` վկայելով նրա հնարամտությունը։ Սևի և սպիտակի հակադրումները գերազանցորեն են լուծված։ Մուգ և բաց գույնի շալերը այնպես կոնկրետ են թվում, որ, նայելով նրանց կնճիռներին, դիմախաղին, զգեստներին, իսկույն կարելի է իմանալ նրանց ով լինելը։


== Ծանոթագրություններ ==
Բրիզեն (այլ կիրառումներ)

Բրիզեն, կարող է վերաբերել՝

Բրիզեն - կոմունա Գերմանիայում, Բրանդենբուրգի տարածքում
Բրիզեն - կոմունա Գերմանիայի Բրանդենբուրգ երկրամասում
Լոգոմետր

Լոգոմետր , երկու էլեկտրական հոսանքների ուժերի հարաբերությունը չափող սարք։ Լինում է մագնիսաէլեկտրական, էլեկտրական և  ֆեռոդինական։ Մագնիսաէլեկտրական լոգոմետրի սխեմա շրջանակներ, միչուկ, լոգոմետրի շրջանակի դիմադրություն, հիմնական դիմադրություն, չափվող դիմադրություն մագնիսական և էլեկտրամագնիսական։ Աշխատանքի սկզբունքի հետ և յալն հաստատուն մագնիսի դաշտում պողպատե միջուկի շուրջը, միևնույն առանցքով, համատեղ պտտվում են երկու շրշանակները։
Ուբե (գետ)

Ուբե, գետակ Ճորոխի ավազանում։ Նրա աջկողմյան Իմերխևի վտակի աջկողմյան օժանդակը։ Ափին գտնվում էր Ուբե գյուղը։


== Ծանոթագրություններ ==
332

332 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 332 թվականն է, 
IV դարի 32-րդ տարին։


== Դեպքեր ==


== Ծնունդներ ==


== Մահեր ==
Սոկոլեց (գյուղ, Դունաևցիի շրջան)

Անվան այլ կիրառումների համար տե՛ս՝ ՍոկոլեցՍոկոլեց (ուկրաիներեն՝ Сокілець), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սոկոլեց գյուղում բնակվում էր 676 մարդ։ Բնակավայրը զբաղեցնում է 3461 կմ² տարածք։ Բնակչության խտությունը կազմում էր 195,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերնեշչինա (գյուղ, Կոտելվայի շրջան)

Անվան այլ կիրառումների համար տե՛ս՝ ՉերնեշչինաՉերնեշչինա (ուկրաիներեն՝ Чернещина), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Չերնեշչինա գյուղում բնակվում էր 81 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեներալ-Բաս

Գեներալ-բաս (գերմ.՝ Generalbaẞ, լատ.՝ generalis` գլխավոր), հոմոֆոն-ակորդային կերտվածք ունեցող ստեղծագործության նոտագրված ստորին ձայնը, որին կցված են նվագակցության ակորդները նշող թվանշաններ, այստեղից էլ երկրորդ' թվագրված բաս (իտալերեն basso continuo) անվանումը։ Գործածվել է 16-րդ դարի վերջից, Իտալիայում, կլավեսինի, երգեհոնի, վինի, կիթառի և այլ նվագարանների համար։ 18-րդ դարի կեսերից, նվագարանային երաժշտության զարգացման, մասնավորապես նվագակցության գեղարվեստական ինքնուրույնացման հետ իր նշանակությունը կորցրել է, բայց մինչև այժմ էլ օգտագործվում է բայանի, ակորդեոնի և կիթառի կամ դրանց նվագակցության համար գրված պարզ, մասսայական տիպի ստեղծագործություններում, ինչպես նաև հարմոնիայի ուսուցման բնագավառում (Գեներալ-բասի սկզբունքով է կազմված Ա. Արենսկու հարմոնիայի խնդրագիրքը)։ Հնում Գեներալ-բաս կոչվել է նաև հարմոնիայի ուսմունքն ընդհանրապես։
(3294) Կարլվեսլի

(3294) Կարլվեսլի (անգլ.՝ Carlvesely), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,697689 ա. մ., առավելագույնը մոտենում է 2,5063 ա. մ. հեռավորության վրա և հեռանում 2,8891 ա. մ.։ Արեգակի շուրջ մեկ ամբողջական պտույտ է կատարում 1618,4 երկրային օրվա ընթացքում, իր ուղեծրով շարժվելով միջինում 0,222442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3294) Կարլվեսլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալմերիա (այլ կիրառումներ)

Ալմերիա, կարող է վերաբերել՝

Ալմերիա - քաղաք Իսպանիայի հարավ-արևելքում
Ալմերիա - պրովինցիա Իսպանիայի Անդալուզիա ինքնավար համայնքում
Ալմերիա - պրոֆեսսիոնալ ֆուտբոլային ակումբ, հանդես է գալիս Ալմերիայում
Սուրճ մակիատո

Սուրճ մակիատո (Իտալերեն արտասանություն՝ [kafˈfɛ makˈkjaːto] ( )), երբեմն անվանում են նաև Էսպրեսո Մակիատո։ Էսպրեսո սուրճը ըմպելիք է՝ քիչ քանակությամբ կաթով, սովորաբար փրփրած։ Իտալերեն macchiato բառացի թարգմանած՝ նշանակում է "ներկված" կամ " խայտաբղետ":
Ինչպես կապուչինոյի, այնպես էլ մակիատոյի հիմքը Լատտե-արտն է։


== Պատմություն ==
«Մակիատո» անունը կապված է հետևյալ  իրադարձության հետ. բարիստան մատուցողներին պետք է ցույց տալ սովորական Էսպրեսոյի և քիչ քանակությամբ կաթով Էսպրեսոյի տարբերությունը։ Վերջինս պիտակավորված էր։ Այս գաղափարը արտացոլված է նաև պորտուգալական ըմպելիքի անվան մեջ '"café pingado", ինչը նշանակում է "կաթիլով սուրճ"։


== Պատրաստում ==
Ի տարբերություն կաթով պատրաստված այլ սուրճերի, մակիատո սուրճն իր մեջ պարունակում է կաթի ամենամեծ տոկոսայնությունը։ Քիչ քանակությամբ կաթ ավելացնելու նպատակն այն չէ, որ սուրճի համն անհետանա, այլ այն, որ այն ապահովի քաղցրությամբ։ Ըմպելիքը սովորաբար պատրաստվում է էսպրեսոյի և փրփրած կաթի խառնուրդից։ Հայտնի է նաև այլ բաղադրատոմս, ըստ որի էսպրեսսոյի վրա վերևից բարի գդալով ավելացվում է շատ նուրբ  կաթի փրփուրի կաթիլ(մոտավորապես 15 մլ)։ Մակիատոյի այն տարատեսակը, որը պատրաստվում է սառը կաթով, կոչվում է իտալերեն՝ Freddo, իսկ տաք կաթովը՝  իտալերեն՝ Caldo: Մեկ բաժին սուրճը պահանջում է 5-10 գրամ(1-2 թեյի գդալ) կաթ, որը եփված կլինի 60–66 °C (140–150 °F):


== Պատկերասրահ ==

		
		
		
		
		
		


== Տես նաև ==
Լատտե
Լատտե-արտ
Կապուչինո


== Ծանոթագրություններ ==


== Արտաքին հղումներ ==
Davids Kenneth (2001)։ Coffee: A Guide to Buying, Brewing, and Enjoying (5e ed.)։ New York, NY, USA: St. Martin's Griffin։ ISBN 0-312-24665-X
Կուպրիյանսկայա

Կուպրիյանսկայա (ռուս.՝ Куприянская), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կիշկինսկի Իստոկ գետի ձախ ափով՝ 33 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003865
Հիդրոլոգիական ուսումնասիրությունների կոդը - 115200386
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սապյորնոե

Սապյորնոե (ռուս.՝ Сапёрное, ֆիններեն՝ Valkjärvi), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3647 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորի Լոմիձե

Գրիգորի Զախարովիչ Լոմիձե (ռուս.՝ Григорий Захарович Ломидзе, փետրվարի 7, 1903(1903-02-07), Դմիտրով, Dmitrovsky uyezd, Մոսկվայի մարզ, Ռուսական կայսրություն - հունվարի 12, 1962(1962-01-12), ԽՍՀՄ), խաղարկային և մուլտիպլիկացիոն ֆիլմերի խորհրդային ռեժիսոր։ Հայրենական մեծ պատերազմի մասնակից։ Եղել է դրամատիկական թատրոնի դերասան։


== Կենսագրություն ==
1925-1928 թվականներին սովորել է Կինեմատոգրաֆիայի պետական տեխնիկումում։ 1931 թվականից ԽՍՀՄ տարբեր կինոստուդիաներում բեմադրել է գեղարվեստական ֆիլմեր։
1947 թվականից աշխատել է մուլտիպլիկացիայի բնագավառում  «Սոյուզմուլտֆիլմ» կինոստուդիայում։ 1949 թվականին եղել է Մինսկի կինոստուդիայի տնօրենը։
1950 թվականին վերադարձել է «Սոյուզմուլտֆիլմ»։ 1952 թվականից աշխատել է ծավալուն մուլտիպլիկացիայի բնագավառում։
Գրիգորի Լոմիձեն հիմնականում զբաղվել է թատերական տիկնիկներով կամ համակցված ֆիլմերով, ավելի քիչ օգտագործել է կադրային նկարահանումները։
Նա եղել է «Սոյուզմուլտֆիլմի» ռեժիսորական կոլեգիայի և տիկնիկային ֆիլմերի ԳԱՄ-ի գեղարվեստական խորհրդի անդամ։


== Անձնական կյանք ==
Գրիգորի Լոմիձեն ունեցել է ավագ եղբայր՝ Անդրեյ Զախարովիչը։
Դուստրը՝ Տատյանա Անդրեևնա Լոմիձե (ծնվ․՝ 09 օգոստոսի, 1924, Գրիգորի Զախարովիչի հարազատ զարմուհին)։
Գրիգորի Զախարովիչն ունեցել է՝
Որդի՝ Սերգեյ (ծնվ.՝ 18 փետրվարի, 1939),
Դուստր՝ Քսենյա (ծնվ.՝ 20.11.1946)։


== Ֆիլմոգրություն ==


=== Խաղարկային կինո ===
1931 – Խորթ հայր («Отчим»)
1938 – Ընկերները թափառախմբից («Друзья из табора», Մ. Վարլամովի հետ համատեղ)
1939 – Խորհրդային հայրենասերներ («Советские патриоты»)


=== Մուլտիպլիկացիոն կինո ===
1947 – Քե՛զ, Մոսկվա (Тебе, Москва!)
1954 – Ամառանոցում (На даче, գրել է նաև սցենարը)
1955 – Չորս մետաղադրամ (Четыре монеты)
1957 – Մի ճաշարանում (В одной столовой…)
1959 – Ալի Բաբան և քառասուն ավազակները (Али-Баба и сорок разбойников)
1959 – Ծույլ ու անբան Վլասի պատմությունը (История Власа – лентяя и лоботряса)
1960 – Դաստիարակության գաղտնիքը (Секрет воспитания)
1960 – Երեք փեսա (Три зятя)
1961 – Անդրօվկիանոսյան թղթակից (Заокеанский репортёр)


== Մրցանակներ ==
«Ծույլ ու անբան Վլասի պատմությունը» – Բուխարեստի տիկնիկային և խամաճիկային մուլտֆիլմերի II միջազգային փառատոնի դիպլոմ, Ռումինիա, 1960։


== Ծանոթագրություններ ==


== Արտաքին հղումներ ==
Grigori Lomidze  Internet Movie Database կայքում
Գրիգորի Լոմիձեն animator.ru կայքում
Գերան (Տավուշի մարզ)

Անվան այլ կիրառումների համար տե՛ս՝ Գերան (այլ կիրառումներ)Գերան, լեռ Հայաստանի Տավուշի մարզի և Ադրբեջանի սահամագլխին, Այգեձոր գյուղից 5,5 կմ հարավ-արևմուտք։ Բարձրությունը՝ 1634 մետր։


== Ծանոթագրություններ ==
Ժիրայր Հակոբյան

Ժիրայր Հակոբյան (1909, Ստամբուլ, Օսմանյան կայսրություն - 1968, Ստամբուլ, Թուրքիա), հայ թատերագետ, դրամատուրգ, սցենարիստ, ՀԽՍՀ արվեստի վաստակավոր գործիչ։


== Կենսագրություն ==
Ծնվել է Կ. Պոլսում։ Բարձրագույն կրթությունն ստացել է Երևանի թատերական ինստիտուտում, որն ավարտելուց հետո վարել է պատասխանատու պաշտոններ։ 1939 թվականին եղել է Երևանի Ստանիսլավսկու անվան ռուսական թատրոնի տնօրեն, ապա Հայֆիլմ կինոստուդիայի տնօրեն, «Կոմունիստ» թերթի խմբագրի տեղակալ, 1961-1964 թթ.՝ Գ. Սունդուկյանի անվան պետական թատրոնի տնօրեն, իսկ կյանքի վերջին տարիներին՝ Հայկական ԽՍՀ կուլտուրայի մինիստրության գլխավոր խմբագիր։
Գրել է պիեսներ, ինչպես և «Առաջին սիրո երգը» գեղարվեստական, «Վ. Փափազյան», «Ա. Ավետիսյան» վավերագրական ֆիլմերի սցենարները։
Առանձին գրքերով լույս է ընծայել՝ «Ռուզաննա Վարդանյան» (Երևան, 1957), «Ավետ Ավետիսյան» (1958)։ Մամուլում տպագրվել է արվեստաբանական հոդվածներ։


== Աղբյուրներ ==
Ակ-Կուլ (գետ)

Ակ-Կուլ (ռուս.՝ Ак-Куль), գետ Ռուսաստանում, հոսում է Ալթայի երկրամասի Ալթայի հանրապետության տարածքում։ Գետաբերանը տեղակայված է Չագան գետի աջ ափով՝ 21 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեօբյան ավազանային երկրամասին, գետի ջրատնտեսային տեղամասը Կատուն գետն է, գետի ավազանատակը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100005575
Հիդրոլոգիական ուսումնասիրությունների կոդը - 115100557
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
В статье использована информация, предоставленная Федеральным агентством водных ресурсов из перечня водных объектов, зарегистрированных в государственном водном реестре по состоянию на 29.03.2009.
Մագդին

Մագդին (ուկրաիներեն՝ Магдин), ավան Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Մագդին ավանում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ամբեհր

Ամբեհր կամ Ambehr հիմնվել է 1995 թվականին Երևանում, Արտի միջոցով։ Սկզբում դա բաղկացած էր երեք անդամներից՝ Արտը բաս/կիթառի վրա և վոկալով, Հրանտը հարվածային գործիքների վրա, և Աշոտը կիթառների վրա։


== Կազմ ==


=== Ընթացիկ անդմաներ ===
Արտ -- բաս կիթառ, վոկալ (1995-ներկա) 
Հրանտ -- հարվածային գործիքներ (1995-ներկա) 
Մարինա -- վոկալ (2002-ներկա) 
Վլադիմիր -- կիթառ (2008-ներկա) 
Իգոր -- կիթառ (2008-ներկա) 


=== Անցյալ անդամներ ===
Աշոտ -- կիթառներ (1995-2002) 
Նատալի -- վոկալ (2002-2003) 
Վիտալի -- կիթառներ (2002-2008) 
Զուրաբ -- կիթառներ (2002-2008) 


== Սկավառակագրություն ==
1998։ Life and Death - demo
2001։ Devil's Notebook
2005։ Spider's Web
2006։ Sword's Song
2007։ Чёрная Дорога
2011։ Amber Dreamland
2018։ Here You Are


== Աղբյուրներ ==
«last.fm: Ambehr (անգլերեն)»։ Վերցված է 2009 թ․ հունվարի 19 


== Արտաքին հղումներ ==
Ցիցբլուր

Ցիցբլուր, բլուր Հայաստանի Տավուշի մարզում Կենաց լեռների համակարգում, Տավուշ գետի ձախափնյակում, Ներքին Կարմիրաղբյուր գյուղի հարավարևելյան եզրին։  Բարձրություն 926 մ։


== Ծանոթագրություններ ==
Ալպետե

Ալպետե (իտալերեն՝ Alpette), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 258 մարդ (2008 թվականի տվյալներով)։ Բնակչության խտությունը՝ 52 մարդ/կմ²։ Տարածքը՝ 6 կմ²։ Փոստային ինդեքս՝ 10080։ Հեռախոսային կոդ՝ 0124։
Բնակավայրի հովանավորն է համարվում սուրբ Պետրոսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0124 819242
Էլեկտրոնային հասցե։ poliziamunicipale.tributi@comune.alpette.to.it
Գլխավոր կայք։ http://www.comune.alpette.to.it/


== Արտաքին հղումներ ==
Պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆիլատովկա (այլ կիրառումներ)

Ֆիլատովկա, կարող է վերաբերել՝

Ֆիլատովկա – գյուղ Ռուսաստանի Լիպեցկի մարզի Դոբրովսկի շրջանի կազմում
Ֆիլատովկա – գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Դինարա

Դինարա (խորվ.՝ Dinara), լեռ Խորվաթիայում և Բոսնիա և Հերցեգովինայում 1913 մ բարձրությամբ (գագաթ՝ Տրոգլավ), Դինարյան բարձրավանդակի մասը։ 1831 մետր բարձրության Սինյալ գագաթը խորվաթական ամենաբարձր գագաթն է։ Տեղակայված է Դալմաթիայում Խորվաթիայի և Բոսնիա և Հերցեգովինայի սահմանին, Կնին քաղաքի հարևանությամբ։ Լեռան ստորոտում տեղակայված է Կիևո բնակավայրը, որից տպավորիչ տեսարան է բացվում դեպի լեռը։ Դինարան համարվում է Դինարյան բարձրավանդակի բազմաթիվ գագաթներից մեկը, սակայն նկատելիորեն տարբերվում է շրջապատող լանդշաֆտից։ Բուսականությունը լեռան վրա աղքատ է, ծառեր չկան։


== Անվան ծագումնաբանություն ==
Նրա լատինական Ադրիան Օրոս անվանումը վերցված է հնագույն իլլիրիական ցեղի անունից, որոնք ապրել են լեռան հյուսիսային լանջերին։


== Պատկերասրահ ==

		


== Ծանոթագրություններ ==


== Արտաքին հղումներ ==
Լուսանկարներ և տեղեկություն։
Դմիտրի Դյուժև

Դմիտրի Պետրովիչ Դյուժև (ռուս.՝ Дмитрий Петрович Дюжев, հուլիսի 9, 1978(1978-07-09), Աստրախան, ՌԽՖՍՀ, ԽՍՀՄ), թատրոնի և կինոյի ռուս դերասան, ռեժիսոր։


== Կենսագրություն ==
Դմիտրի Դյուժևը ծնվել է Աստրախանում, տեղի թատրոնի դերասան Պյոտր Դյուժևի ընտանիքում։ Ինստիտուտն ավարտելուց հետո 1999 թվականին ներգրավվել է Մոսկվայի երիտասարդական թատրոնի կազմում։ 2000 թվականին «24 ժամ» ֆիլմով կայացել է նրա դեբյուտը կինոյում։ Նրան առավել ճանաչում է բերել «Բրիգադա» ֆիլմը (2002)։ 2006 թվականից Դյուժևը Մոսկվայի Չեխովի անվան թատրոնի դերասան է։ 2011 թվականին կայացել է նրա ռեժիսորական նորամուտը՝ «Եղբայրներ» դիպլոմային աշխատանքով, որը մասնակցել է բազմաթիվ փառատոնների և արժանացել Մոսկվայի «Արտկինո» փառատոնի հատուկ մրցանակի։ 2012 թվականին կայացել է «Մայրեր» ֆիլմի պրեմիերան, որտեղ Դյուժևը ներկայացրեց իր երկրորդ աշխատանքը՝ «Իմ սիրելիին»` Սերգեյ Բեզռուկովի հետ։


== Ընտանիք ==
Հայրը` Պյոտր Վալենտինովիչ Դյուժև (1954-2002), դերասան
Մայրը՝ Լյուդմիլա Գրիգորևնա Դյուժևա (1954-2003)
Քույրը՝ Անաստասիա Դյուժևա (1986-1998)


== Անձնական կյանք ==
Կինը՝ Տատյանա Դյուժևա (ծնվել է՝ 1981). ամուսնացել են 2008 թվականի փետրվարի 14-ին։
Որդին՝ Իվան (ծնվել է՝ 2008 թվականի օգոստոսի 7-ին)
Որդին՝ Դմիտրի (ծնվել է՝ 2015 թվականի հունվարին)։


== Թատրոնի աշխատանք ==


=== Մոսկվայի Չեխովի անվան գեղարվեստական թատրոն ===
2006 - «Պրիմադոննա»
2009 - «Ազնվական բույն»
2004 - «Ազատ սեր»


== Հեռուստատեսություն ==
«Երկու աստղի» երկրորդ եթերաշրջանի հաղթող
«Ֆորտ Բոյարդ» նախագծի հաղթող
«Ազատագրողները» վավերագրական շարքի վարող


== Ֆիլմագրություն ==


=== Դերասանական աշխատանք ===
2000 - «24 ժամ»
2001 - «Թույներ կամ թունավորումների համաշխարհային պատմություն»
2001 - «Ապրիլ»
2002 - «Տապան»
2002 - «Բրիգադա» (Космос, Кос)
2003 - «Թիմ»
2003 - «Հայրենիքը սպասում է»
2004 - «Սրբապատկերների որսորդները»
2004 - «Մահ անունով ձիավորը»
2004 - «Ունկնդիրը»
2004 - «Ռուսական»
2004 - «Չղջիկ»
2005 - «Պահմտոցի»
2005 - «Բախտավորը»
2005 - «Երազելը վնաս չէ»
2006 - «Հաղթանակի օրը»
2006 - «Ինձ համար ցավոտ չէ»
2006 - «Կղզի»
2006 - «Կարամբոլ»
2007 - «ճանապարհորդություն ընտանի կենդանիների հետ»
2007 - «Կուկա»
2007 - «Անհայտացում»
2007 - «Անտիդուր»
2008 - «Վիճակահանություն»
2008 - «Ամանորյա տարիֆ»
2008 - «Հարազատ օտարը»
2009 - «Հակառակ կողմը»
2009 - «Խիստ ռեժիմի արձակուրդ»
2009 - «Ծաղկազարդի կիրակի»
2009 - «Համլետ. 21-րդ դար»
2010 - «Արևից հյուծվածները-2. սպասում»
2011 - «Արևից հյուծվածները-2. ցիտադել»
2011 - «Հղին»
2010 - «Մտերիմ թշնամի»
2011 - «Դա եղել է Կուբանում»
2012 - «Մայրեր»
2012 - «Մայր Օդեսա»
2012 - «Այլամորթների առաջնորդը»
2013 - «Սուրհանդակ երկնքից»
2013 - «Կործանիչներ»


=== Ռեժիսոր ===
2010 - «Եղբայրներ»
2012 - «Մայրեր»
2014 - «Չեմպիոններ»


== Արտաքին հղումներ ==
Դմիտրի Դյուժևի կենսագրությունը և հարցազրույցները
Դմիտրի Դյուժևը Internet Movie Database կայքում
Դմիտրի Դյուժևի հարցազրույցները Rolling Stone ամսագրին
http://filmelita.com/21062-.html Archived 2009-08-30 at the Wayback Machine.
Դմիտրի Դյուժևի ոչ պաշտոնական կայքը


== Ծանոթագրություններ ==
Արցազուր

Արցազուր, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 552 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Վիդրին

Վիդրին (ռուս.՝ Выдрин), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Շապկինա գետի ձախ ափին՝ 161 կմ հեռավորության վրա։ Գետի երկարությունը 21 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03050300212103000082288
Հիդրոլոգիական ուսումնասիրությունների կոդը - 103008228
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամառային և աշնանային ծաղիկներ և թռչուններ

«Ամառային և աշնանային ծաղիկներ և թռչուններ» (ճապ.՝ 夏秋花鳥図, կասյու:կատյո:ձու), ճապոնացի նկարիչ Սիկիբու Տերուտադայի կողմից 16-րդ դարի կեսերին ստեղծված ուղղահայաց թղթագլանի երկթև կակեմոնո։ Ստեղծագործությունը նվիրաբերվել է Մերի և Ջեկսոն Բյորկ հիմնադրամի կողմից և գտնվում է Նյու Յորքի Մետրոպոլիտեն թանգարանի հավաքածուում։
Երկթև կակեմոնոն իրենից ներկայացնում է ծաղիկների և թռչունների մասին չինական ավանդական գեղանկարչության սյուժեի ճապոնական մեկնաբանության օրինակ։ Ստեղծագործության աջ կողմում պատկերված են ամառվա կեսերին ծաղկող մոլոշավարդեր և շուշաններ, իսկ մյուս կողմում` դրանց դիմաց, պատկերված են ուշ ամռանը և աշնան սկզբին ծաղկող բաղրջուկներ, քրիզանթեմներ և էուլալիա խոտաբույսեր։  Երկթև կակեմոնոում, թռչուններից  «ամառային» մասում պատկերված են մի զույգ խաղատուտեր, իսկ «աշնանային» մասում քարադր։ Հորիզոնի գիծը գտնվում է ցածր մակարդակի վրա, որը նրա սահմաններից դուրս ստեղծում է բաց տարածության տպավորություն, մինչդեռ բույսի ամենաբարձր ցողունը համահարթեցնում է տարածության զգացողությունը, քանի որ այն գտնվում է բլուրների ռիթմիկ կրկնվող ուրվագծերի ֆոնի վրա։ Տարածքի լցված լինելու հանգամանքն ավելի ուժեղ է երկթև սրբանկարի ձախ մասում, քանի որ կոմպոզիցիայի տարրերի մեծ մասը գտնվում են ստորին ձախ անկյունում։ 
Սիկիբու Տերուտադայի ստեղծագործության համար բնութագրական է տարրերի առատությունը։ Իր վաղ  շրջանի գործերում նա փորձում էր ընդօրինակել Կենկո Սյոկեյուին (շուրջ 1478-1523 թթ.): «Ամառային և աշնանային ծաղիկներ և թռչուններ» ստեղծագործությունը կարող է լինել Սյոկեյայի համանման աշխատանքի վերաիմաստավորումը   (թռչունների պատկերումը գրեթե կրկնում է Սյոկեյայի Կիոտոյի ազգային թանգարանում գտնվող աշխատանքներից մեկը)։ Նրանից նա ընդօրինակել է ինչպես մանրամասների մեծ քանակը, այնպես էլ տարածության բացակայությունը։ Միաժամանակ Սիկիբու Տերուտադայի ներկայումս պահպանված աշխատանքները վկայում են Կանոյի գեղանկարչության դպրոցի ոճի հետ նկարչի ծանոթության մասին։ Այս աշխատանքում դրսևորված են նաև Կանոի դպրոցի ներկայացուցիչներին բնորոշ ոճի տարրերը, դրանք վառ գույներն են, որոնք հստակ ուրվագծվում են տերևների և ցողունների վրա։ 
Երկար ժամանակ այս նկարը սխալմամբ վերագրվում էր մեկ այլ նկարչի` Կենկո Սյոկեյուին, որի կեղծանունն էր Սիկիբու Ռյուկյո։ Իսկական հեղինակին կարողացան բացահայտել միայն 1905 թվականին։  Երկթև սրբանկարի յորաքանչյուր մասում դրված է մեկական կնիք «Սիկիբու» ստորագրությամբ, սակայն դրանք գործնականում չեն երևում ստեղծագործության ստորին մասում մանրուքների առատության պատճառով (հենց կնիքները կարող էին պատճառ հանդիսանալ հեղինակի սխալ որոշման համար)։ Նկարչի ավելի ուշ շրջանի ստեղծագործություններում արդեն դրվել են երկու կնիքներ, «Սիկիբու» և «Տերուտադա»։ 


== Ծանոթագրություններ ==
Աբովյան (գյուղ)

Անվան այլ կիրառումների համար տե՛ս՝ Աբովյան (այլ կիրառումներ)Աբովյան, գյուղ Հայաստանի Արարատի մարզում, մարզկենտրոնից՝ 13 կմ հյուսիս։ Բարձրությունը ծովի մակերևույթից կազմում է 960 մ։ Գյուղը հիմնադրվել է 1830 թվականին։


== Բնակչություն ==
Բնակիչների մի մասի նախնիները գաղթել են Խոյից և Սալմաստից։
Աբովյանի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ, անասնապահությամբ և թռչնաբուծությամբ։


== Պատմամշակութային կառույց ==
Աբովյան գյուղում է գտնվում «Թուխ Մանուկ» մատուռը (19-րդ դար)։


== Տես նաև ==
Աբովյանի պատմության և մշակույթի անշարժ հուշարձանների ցանկ


== Ծանոթագրություններ ==
Վիկտոր Սապարին

Վիկտոր Սապարին (ռուս.՝ Ви́ктор Степа́нович Сапа́рин, փետրվարի 9 (22), 1905, Մոսկվա, Ռուսական կայսրություն - 1970, Մոսկվա, ԽՍՀՄ), ռուս խորհրդային արձակագիր-ֆանտաստ, լրագրող, խմբագիր։ ԽՍՀՄ գրողների միության անդամ։


== Կենսագրություն ==
Ծնվել է 1905 թվականին Մոսկվայում, լրագրողի ընտանիքում։ Սովորել է Մոսկվայի Մ. Լոմոնոսովի անվան մեխանիկա-էլեկտրատեխնիկական ինստիտուտում։ 1926 թվականից թղթակցություններով, ակնարկներով, ֆելիետոններով, գիտահանրամատչելի հոդվածներով աշխատակցել է պարբերական մամուլին։
Մասնակցել է Երկրորդ համաշխարհային պատերազմին, որի ավարտից հետո աշխատել է տպագրության ոլորտում։ 1949 թվականից գլխավորել է գիտահանրամատչելի «Վոկրուգ սվետա» ամսագրին և քսան տարի եղել է այդ ամսագրի գլխավոր խմբագիրը։
Մահացել է 1970 թվականի օգոստոսին Մոսկվայում։


== Ստեղծագործությունը ==
Վիկտոր Սապարինն ստեղծագործել է հիմնականում գիտական ֆանտաստիկայի ժանրում։ Նա այս ժանրում առաջին անգամ 1946 թվականին հրատարակել է «Ուլտրաաչք» պատմվածքը։ 1949 թվականին լույս է տեսնում նրա առաջին գիրքը՝ «Ինժեներ Բոբրովի անհետացումը» և «Անհավատալի ճանապարհորդությունը»։ 1950 թվականին լույս է տեսնում նրա «Նոր մոլորակ» պատմվածքների ժողովածուն։


== Վիկտոր Սապարինը հայերեն ==
Տանտալուսի դատավարությունը (գիտաֆանտաստիկ պատմվածքներ), Ե., Հայպետհրատ, 1964, 260 էջ։ Ռուսերենից թարգմ.՝ Վ. Վասիլյան։ Բովանդակությունը՝ Տանտալուսի դատավարությունը; Վերջին սավառնորդը; Չնախատեսված փորձարկում; Տիեզերքի աշղեկը; Կլորագլուխների վերադարձը; Լոոյի անհայտանալը; Արկածների փոշին; Առաջին հերթապահություն։


== Ծանոթագրություններ ==
Օստրովերխովկա (գյուղ, Զմիյովի շրջան)

Անվան այլ կիրառումների համար տե՛ս՝ ՕստրովերխովկաՕստրովերխովկա (ուկրաիներեն՝ Островерхівка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1600 թվականին։
2001 թվականի տվյալներով Օստրովերխովկա գյուղում բնակվում էր 391 մարդ։ Բնակավայրը զբաղեցնում է 2,29 կմ² տարածք։ Բնակչության խտությունը կազմում էր 170,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռայգոն

Ռայգոն (իսպ.՝ Raigón) բնակավայր Ուրուգվայի հարավարևելյան մասում, Սան Խոսե դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 738 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of San José de Mayo and Raigón Archived 2012-10-10 at the Wayback Machine.
Նովի Վիսելոկ (գյուղ, Գլոբինոյի շրջան)

Անվան այլ կիրառումների համար տե՛ս՝ Նովի ՎիսելոկՆովի Վիսելոկ (ուկրաիներեն՝ Новий Виселок), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Նովի Վիսելոկ գյուղում բնակվում էր 36 մարդ։ Բնակավայրը զբաղեցնում է 0,421 կմ² տարածք։ Բնակչության խտությունը կազմում էր 85,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հաշտություն (բանաստեղծություն)

«Հաշտություն»,   Հովհաննես Թումանյանի բանաստեղծություններից մեկը։ Գրված է 1892 թվականին, սակայն 1893 թվականին Թումանյանը կրկին անդրադարձել է այս բանաստեղծությանը։


== Պատմություն ==
ԳԱԹ Թֆ № 9 (լրացուցիչ) պահվում է առաջին տարբերակը , որն ավելի ընդարձակ է, թվագրված է «92/93՝ 5 և 6 տները»։
ԳԱԹ Թֆ № 11 պահվում է ևս մեկ ինքնագիր, որը 20 տող է, խնամքով արտագրած և կետադրոությունը ճշտած, թվագրված է «93 մարտի 30»։ Երևում է, որ բանաստեղծը հրատարակության է պատրաստվել, որի  օրինակը, սակայն, ինչ-ինչ պատճառներով տպագրության չի հանձնել։  
Առաջին անգամ, Ա ինքնագրից, տպագրվել է ԳԵ, էջ 114, այնուհետև՝ ԵԺ  I, 449-450։ Երկու հրատարակություններում էլ կան խմբագրական միջամտություններ։
Տպագրվում է Բ ինքնագրից։


== Ծանոթագրություններ ==
Լուչկի (գյուղ, Կոբելյակի շրջան)

Անվան այլ կիրառումների համար տե՛ս՝ ԼուչկիԼուչկի (ուկրաիներեն՝ Лучки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Լուչկի գյուղում բնակվում էր 572 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիրքյոյ (Տրապիզոնի գավառ)

Էմիրքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Առաջին իտալա-եթովպական պատերազմ

Առաջին իտալա-եթովպական պատերազմ, Իտալիայի առաջին գաղութային պատերազմն ընդդեմ Եթովպիայի։ 1895-1896 թվականների պատերազմն սկսվեց 1895 թվականի վերջին իտալական զորքերի կողմից հյուսիսային-եթովպիայի մի շարք քաղաքների գրավումով։ 1895 թվականի դեկտեմբերի 7-ին Եթովպիայի զորքերը Ամբա-Ալագիի մոտ առաջին խոշոր հաղթանակը տարան իտալական զորամասերի նկատմամբ։ 1896 թվականի մարտի 1-ին Ադուվա (Ադուա) քաղաքի մոտ տեղի ունեցած ճակատամարտում իտալական բանակը խոշոր պարտություն կրեց։
1896 թվականի հոկտեմբերի 26-ին Ադիս Աբեբայում կնքվեց հաշտության պայմանագիր, որով Իտալիան ճանաչեց Եթովպիայի լրիվ ինքնիշխանությունը։


== Տես նաև ==
Երկրորդ իտալա-եթովպական պատերազմ
Քեմերոն Բորտուիկ-Ջեքսոն

Քեմերոն Բորտուիկ-Ջեքսոն (անգլ.՝ Cameron Borthwick-Jackson, փետրվարի 2, 1997(1997-02-02), Ռոչդեյլ, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս Մանչեսթեր Յունայթեդից վարձավճարով հանդես է գալիս Տրանմիր Ռովերսի կազմում։ Խաղում է ձախ պաշտպանի դիրքում։


== Ակումբային կարիերա ==


=== Մանչեսթեր Յունայթեդ ===
Բորտուիկ-Ջեքսոնը Մանչեսթեր Յունայթեդի ակադեմիայի սան։ Իր պրոֆեսիոնալ դեբյուտը նշեց 2015 թվականի նոյեմբերի 7-ին՝ փոխարինելով Մարկոս Ռոխոյին Վեստ Բրոմվիչ Ալբիոնի դեմ խաղում։ Առաջին հանդիպումը եվրոպական առաջնություններում անցկացրեց դեկտեմբերի 8-ին՝ փոխարինելով Մատեո Դարմիանին Չեմպիոնների Լիգայի խմբային փուլի Վոլֆսբուրգի դեմ խաղում։ Թիմի մեկնարկային կազմում առաջին անգամ խաղադաշտ դուրս եկավ դեկտեմբերի 12-ին՝ Բորնմութի դեմ խաղում։ Իր առաջին մրցաշրջանում Բորտուիկ-Ջեքսոնը անցկացրեց 14 հանդիպում՝ դառնալով 1 գոլային փոխանցման հեղինակ և ճանաչվելով Մանչեսթեր Յունայթեդի ռեզերվի լավագույն ֆուտբոլիստ։ Մայիսի 30-ին անգլիացին երկարաձգեց իր պայմանագիրը ակումբի հետ մինչև 2020 թվականը։
2016 թվականի օգոստոսի 22-ին Բորտուիկ-Ջեքսոնը 1 տարվա վարձավճարով տեղափոխվեց Չեմպիոնշիպում հանդես եկող Վուլվերհեմպտոն Ուոնդերերս։ Իր դեբյուտը ակումբի կազմում նշեց սեպտեմբերի 10-ին՝ Բարտոն Ալբիոնի դեմ խաղում։ Վուլվերհեմպտոնի կազմում 7 հանդիպում անցկացնելուց հետո Բորտուիկ-Ջեքսոնը 2017 թվականի հունվարին վերադարձավ Մանչեսթեր Յունայթեդ։
2017 թվականի օգոստոսի 7-ին Բորտուիկ-Ջեքսոնը վարձավճարով միացավ Լիդս Յունայթեդին։ Իր դեբյուտը նշեց 2 օր անց՝ օգոստոսի 9-ին՝ Անգլիայի լիգայի գավաթի Պորտ Վեյլի դեմ խաղում։ Առաջնությունում առաջին հանդիպումը անցկացրեց օգոստոսի 12-ին՝ Պրեստոն Նորթ Էնդի դեմ խաղում։ 2018 թվականի հունվարի 16-ին Լիդսը խզեց իր պայմանագիրը Բորտուիկ-Ջեքսոնի հետ։
2018 թվականի հուլիսի 28-ին Բորտուիկ-Ջեքսոնը 1 տարվա վարձավճարով տեղափոխվեց Սկանտորպ Յունայթեդ։ Իր դեբյուտը ակումբի կազմում նշեց օգոստոսի 4-ին՝ Քովենթրի Սիթիի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 2-ին՝ դուբլ ձևակերպելով Չառլտոն Ատլետիկի դեմ խաղում։ Սկանտորպ Յունայթեդի կազմում Բորտուիկ-Ջեքսոնը անցկացրեց 31 հանդիպում՝ դառնալով 2 գոլի հեղինակ։
2019 թվականի սեպտեմբերի 2-ին Բորտուիկ-Ջեքսոնը 1 տարվա վարձավճարով միացավ Տրանմիր Ռովերսին։ Իր դեբյուտը նշեց սեպտեմբերի 14-ին՝ փոխարինման մտնելով Օքսֆորդ Յունայթեդի դեմ խաղում։


== Միջազգային կարիերա ==
Բորտուիկ-Ջեքսոնը ներկայացրել է Անգլիան տարբեր տարիքային երիտասարդական հավաքականներում։ Իր դեբյուտը Անգլիայի մինչև 19 տարեկանների հավաքականի կազմում նշեց 2015 թվականի նոյեմբերի 12-ին՝ Նիդերլանդների դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 2-ի դրությամբ


== Նվաճումներ ==


=== Անհատական ===
Մանչեսթեր Յունայթեդի ռեզերվի լավագույն ֆուտբոլիստ. 2015–16


== Ծանոթագրություններ ==


== Արտաքին հղումներ ==
Բորտուիկ-Ջեքսոնի պաշտոնական Ինստագրամի էջը
Բորտուիկ-Ջեքսոնը transfermarkt-ում
Բորտուիկ-Ջեքսոնը soccerbase.com-ում
Բորտուիկ-Ջեքսոնը WhoScored.com կայքում
Բորտուիկ-Ջեքսոնը Մանչեսթեր Յունայթեդի պաշտոնական կայքում
Բորտուիկ-Ջեքսոնը Պրեմիեր Լիգայի պաշտոնական կայքում
Բորտուիկ-Ջեքսոնը ՈՒԵՖԱ-ի պաշտոնական կայքում
Արտացոլք ջրի մեջ

«Արտացոլք ջրի մեջ» (լատիշ․՝ Atspulgs ūdenī), խորհրդային գեղարվեստական ֆիլմ, որ նկարահանել ռեժիսոր Անդրիս Ռոզնբերգսը Ռիգայի կինոստուդիայում 1977 թվականին։


== Սյուժե ==
Քսանյոթ տարվա բացակայությունից հետո Ռիգայից իր հայրենի քաղաք է վերադառնում տաղանդավոր վիրաբույժ Զիգուրդս Մարկալսը։ Կյանքն այնպես է դասավորվել, որ նա ճակատագրի բերումով ստիպված է եղել ամեն ինչ սկսել սկզբից։
Քաղաքային հիվանդանոցի գլխավոր բժիշկը, որտեղ նա աշխատանքի է տեղավորվել, ուրախ է բարձրակարգ մասնագետի՝ կլինիկա գալու համար։ Սակայն այդ կարծիքը շուտով նա ստիպված էր փոխել, երբ բժիշկ Մարկալսն ստանձնում է անհասկանալի արդյունքով ամենադժվար վիրահատություններ, որոնց մահացու ելքի դեպքում անխուսափելիորեն վատանում են կլինիկայի վիճակագրական ցուցանիշները։
Շուտով գործընկերների միջև ծագում է հակամարտություն, որը ստիպում է հերոսին չհամաձայնել հանգամանքների հետ, դրսևորել սկզբունքայնություն ու հրաժարվել հարկադրված փոխզիջում փնտրելու անհրաժեշտությունից։ Նա կրկին պատրաստ է թողնել ամեն ինչ՝ և՛ հետաքրքիր աշխատանքը,  և՛ այն աղջկան, որի հանդեպ նա զգացմունքներ է ունի, և որը նրան փոխադարձությամբ է պատասխանել։ Սակայն գործի ճշտության վերաբերյալ կասկածները վերջին պահին համակում են Զիգուրդսին։


== Դերերում ==
Ուլդիս Պուցիտիս – Զիգուրդս Մարկալնս
Ուլդիս Դումպիս – Բրատկուս
Իմանտ Սկրաստինշ – Նիկոլայ
Լասմա Կուգրենա (Մուրնիեցե) – Իրիտա
Մարուտա Ֆելդմանե – Ռամոնա
Ձիդրա Ռիտենբերգա – քարտուղար
Էվալդս Վալտերս – Պետերիս Լոդինշ
Ակվելինա Լիվմանե – բժիշկ
Ա. Յանսոնե – Ինդրիկսոնե
Կ. Ստուլպին – Ինդրիկսոն
Օլգա Կրումինյա
Եվա Մուրնիեցե
Գունար Պլացենս
Այվարս Սիլինշ
Յուրիս Ստրենգա
Հարալդ Թոփսիս
Միխայիլ Կուբլինսկիս
Հելենա Ռոմանովա
Իմանտս Ադերմանիս
Անտոնիա Կլեյմանե
Լոլիտա Ցաուկա


== Նկարահանող խումբ ==
Սցենարի հեղինակներ՝ Անդրիս Կոլբերգս, Յանիս Լապսա
Բեմադրող ռեժիսոր՝ Անդրիս Ռոզենբերգս
Բեմադրող օպերատոր՝ Յանիս Մուրնիեկս
Կոմպոզիտոր՝ Էգիլ Ստրաումե
Բեմադրող նկարիչներ՝ Գունարս Բալոդիս, Առնոլդ Բրիտալ
Գեղարվեստական ղեկավար՝ Յուլի Կարասիկ
Հնչյունային օպերատոր՝ Ե. Օլշանկո
Խմբագիր՝ Յա․ Ռոկպելնիս
Տնօրեն՝ Գ. Բլումենտալ


== Մրցանակներ ==
Երևանում համամիութենական կինոփառատոնի (1978) մրցանակ Անդրիս Ռոզենբերգսին՝ լավագույն ռեժիսորական դեբյուտի համար, Յանիս Մուրնիեկսին՝ լավագույն օպերատորական դեբյուտի համար, Լասմե Կուգրենին՝ լավագույն դերասանական դեբյուտի համար։
«Խորհրդային Էկրան» ամսագրի մրցանակ Անդրիս Ռոզենբերգսին՝ լավագույն ռեժիսորական նորամուտի համար։


== Մեջբերում ==
«Կյանքը բարդ բան է։ Կամ կարողացիր հարմարվել, կամ դիմացիր։ Միայն երկու տարբերակ կա։ Մնացած ամեն ինչ ինքնախաբեություն է կամ պատրանք։ Դուք կդառնաք արտացոլք ջրի վրա։ Փչում է թեթև քամի, և դու ասես չկաս»։


== Ծանոթագրություններ ==
Ալեքսանդրիայի կամուրջ

Ալեքսանդրիայի կամուրջ (ֆր.՝ Pont Alexandra, անգլ.՝ Alexandra Bridge) նաև անվանվում է Միջգավառային կամուրջ (ֆր.՝ Pont Interprovincial), նախկին երկաթուղային, 1950-ականներից սկսած ավտոմոբիլահետիոտնային կամուրջ, որը կառուցված է Օտտավա գետի վրա։ Տեղակայված է Օտտավա և Գատինո քաղաքներում գտնվող Կանադայի ազգային պատկերասրահի և Կանադական պատմության թանգարանի միջև։ Օրական կամուրջը հատում, անցնում է տասնհինգ հազար ավտոմեքենա։
Մինչև Կվաբեկյան կամրջի կառուցումը Ալեքսանդրիայի կամուրջը Կանադայի ամենաերկար բարձակային կամուրջն էր։


== Պատմություն ==
Կամրջի կառուցումը ավարտվել է 1901 թվականին։ Կառուցմանը մասնակցել են տարածաշրջանի երկաթուղային ընկերությունները՝ Pontiac and Pacific Junction և Chemin de fer de la Vallée de la Gatineau: Hull Electric ընկերությունը կամուրջը օգտագործել է Էլմերի, Հալլի և Օտտավայի տրամվայի գծերը իրար կապելու համար։
1950-ական թվականների ավարտին Ալեքսանդրիայի կամուրջը երկաթուղայինից վերափոխվեց ավտոմոբիլահետիոտնայինի։
1975 թվականին փոխարինվեց սալարկմամբ։ 2009-2010 թվականներին սալարկումը նորից փոխարինվեց, ամրապնդվեցին մետաղական շինվածքները վիբրացիոն էֆեկտներին դիմակայելու նպատակով։ Աշխատանքները իրականացրել է McCormick Rankin Corporation ընկերությունը։


== Դեպքեր ==
1989 թվականի օգոստոսի 21-ին կամրջի վրա տեղի ունեցավ քաղաքում իրարանցում առաջացրած սպանություն։ Ալեն Բրոսսոն՝ «Շատո Լորե» հյուրանոցի մատուցողը, 23:30 ավարտելով իր հերթափոխը, կամրջով գնում էր տուն՝ Հալլ։ Նրա ճանապարհը անցնում էր Մեյջորս Հիլլ այգով։ Այգին հայտնի էր որպես հոմոսեքսուալների հանրածանոթ վայր։ Դրանից օգտվում էին տեղի հանցագործները, որոնք սպասում էին միայնակ հոմոսեքսուալներին կողոպտելու նպատակով (հույսով, որ նրանք, անհանգստանալով իրենց հեղինակության համար, չեն հայտնի ոստիկանությանը կողոպտիչների մասին)։ Այդ օրը վեց երիտասարդներ գտնվում էին այգում և փնտրում հոմոսեքսուալների։ Նրանք նկատում են Բրոսսոյին, որը հանգամանքների բերումով հոմոսեքսուալ չէր, և երբ նա մոտենում էր կամրջին, սխամբամբ ենթադրելով, որ նա հոմոսեքսուալ է, հետևում են նրան։ Արդեն կամրջի վրա Բրոսսոյին նախ հարվածում են ձեռնափայտով, իսկ հետո կողոպտում։ Հետո հանցախմբի անդամ Ջեֆրի Լալոնդը բարձրացնում է Բրոսսոյին ճաղերի վրայով և նետում կամրջից։ Բրոսսոն, քարերին դիպչելով, տեղում մահանում է։ Այդ օրը Լալոնդը և նրա հանցակիցները ևս մեկ հանցանք կատարեցին՝ քաղաքի մյուս կողմում ծանր ֆիզիկական վնասվածքներ հասցնելով մի մարդու։ Լալոնդը ցմահ դատապարտվեց և մահացավ 2008 թվականին բանտում։


== Պատկերասրահ ==

		


== Ծանոթագրություններ ==


== Արտաքին հղումներ ==
Tc.gc.ca Archived 2005-03-21 at the Wayback Machine.
Ալտաներա

Ալտաներա (պորտ.՝ Acopiara), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի հարավային մարզում։ Մտնում է Կարիրիասու գավառի կազմի մեջ։ Բնակչությունը կազմում է 6338 մարդ՝ 2006 թվականի տվյալներով։ Գրավում է 73,296 կմ2 տարածք։ Բնակչության խտությունը՝ 86,5 մարդ/կմ²։
Քաղաքի տոնը նշվում է դեկտեմբերի 18-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.717.506,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.608,86 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,576 (տվյալները ՄԱԿ-ի զարգացման ծրագրի)
Գուլնևո (գյուղ, Խոլմ-Ժիրովսկի շրջան)

Գուլնևո (ռուս.՝ Гульнево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրինա Իգնատովա

Իրինա Մատվեևա Իգնատովա (ռուս.՝ Ирина Матвеевна Игнатова, ծննդյան ազգանունը՝ ռուս.՝ Грибкова, 1895 - սեպտեմբերի 25, 1919(1919-09-25), Մոսկվա, Խորհրդային Ռուսաստան), հեղափոխական, ՌԿ(բ)Կ Մոսկվայի Խամովնիկիի շրջկոմի աշխատակից։


== Կենսագրություն ==
Իրինա Իգնատովան Տուլայի նահանգի գյուղացու աղջիկ էր։ Տեղափոխվելով Մոսկվա` եղել է ներկատան բանվորուհի, աղախին, տրամվայի վագոնավար։ Ուվարովյան տրամվայի պարկի բոլշևիկները նրան ներգրավեցին իրենց շարքերը։ 1918 թվականին նա մտնում է բոլշևիկների կուսակցության շարքերը։ Ավարտելով ռազմապարենային բյուրոյի հրահանգչական դասընթացները, նա ուղարկվում է Վորոնեժի նահանգ, որտեղ մասնակցում է Պավլովսկի գավառի գյուղական և վոլոստային խորհուրդների վերընտրությունների արշավի անցկացմանը։ Վերադառնալով Մոսկվա՝ աշխատանքի է նշանակվում ՌԿ(բ)Կ Խամովնիկիի շրջկոմի կանանց մեջ տարվող աշխատանքի բաժնում։ 1919 թվականի սեպտեմբերին Իգնատովան ընտրվում է խորհրդային հասարակական և առևտրական հիմնարկների ու ձեռնարկությունների աշխատողների նահանգական 1-ին կոնֆերանսի պատգամավոր։


== Ծանոթագրություններ ==
Ելե (Ույմենի վտակ)

Անվան այլ կիրառումների համար տե՛ս՝ Ելե (այլ կիրառումներ) Ելե, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Ույմեն գետի աջ ափից 56 կմ հեռավորության վրա։ Գետի երկարությունը 16 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100212115100000311
Հիդրոլոգիական ստուգման կոդ՝ 115100031
Ավազանի կոդ՝ 13.01.01.002
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Բայանդուր (հանքային աղբյուր)

Անվան այլ կիրառումների համար տե՛ս՝ Բայանդուր (այլ կիրառումներ)Բայանդուր, հանքային աղբյուր Հայաստանի Շիրակի մարզի Բայանդուր գյուղի մոտ, սկսել են օգտագործել 1852 թվականից։


== Ծանոթագրություններ ==
Սթիվեն Լյուքի

Սթիվեն Լյուքի (անգլ.՝ Stephen G. Lukey, 1968), նորզելանդացի շախմատիստ, ՖԻԴԵ-ի վարպետ։
1992/93 և 2003/04 թվականների Նոր Զելանդիայի առաջնության արծաթե մեդալակիր (4-6 տեղերը, Ալեքսանդր Վոլը և Ռայիլի Թիմը, որոնք կիսում էին 1-2 տեղերը, մրցակցությունից դուրս են խաղացել)։ 2004 թվականի Նոր Զելանդիայի արագ շախմատի չեմպիոն (1-2 տեղերն է կիսել Գարպետ Պոլի հետ)։ Հարավային կղզու տասնակի չեմպիաոն․ 1988 (1-3 տեղեր՝ Մարտին Բենջամինի և Մարկ Հեմփլի հետ), 1992, 1993, 1994, 2011, 2012 (2-3 տեղերը՝ Ռոբերտ Ուոնսինկի հետ, Գերի Լեյնը, որը մրցույթի հաղթողն էր, հանդես է եկել մրցակցությունից  դուրս), 2014, 2016 (2 տեղ, Գերի Լեյնը՝ մրցաշարի հաղթողը, հանդես է եկել մրցակցությունից դուրս), 2017 և 2018 թվականներ։
Նր Զելանդիայի հավաքականի կազմում երեք շախմատային օլիմպիադաների (1994, 2008 և 2016 թվականներ), 1993 թվականի Ասիայի թիմային առաջնության մասնակից։
Մասնակցել է նաև Օվկիանիայի առաջնությանը։


== Սպորտային արդյունքներ ==


== Վարկանիշի փոփոխություն ==


== Ծանոթագրություններ ==


== Արտաքին հղումներ ==
Выступления Стивена Люки на шахматных олимпиадах
Выступления Стивена Люки на командных чемпионатах Азии
Պոնտի Պրետա

Պոնտի Պրետա (պորտ.՝ Ponte Preta) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 1 965 մարդ, ըստ 2006 թվականի տվյալների։ Տարածքը կազմում է 100,407 կմ2։ Բնակչության խտությունը՝ 19,6 մարդ/կմ²։


== Վիճակագրություն ==
Համախառն ներքին արտադրանքը կազմել է 20 210 994,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 10 135,91 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,782։


== Պատմություն ==
Քաղաքը հիմնադրվել է 1992 թվականի մարտի 20-ին։